— Праблема творчасці ў самым шырокім сэнсе — творчасці для чалавека, творчасці для грамадства… На жаль, важнасць гэтай праблемы апошнім часам стала недаацэньвацца і па нейкім непаразуменні выцясняцца праблемай інавацыі, маўляў, творчасць ужо не модная, а модная менавіта інавацыя. І вельмі шкада, што нават сам тэрмін “творчасць” незваротна сыходзіць са слоўнікаў, з навуковых тэкстаў. У бібліятэках на паліцах сіратліва стаяць кніжкі, якімі раней зачытваліся, якія ўмомант расхопліваліся. Забыты імёны вялікіх аўтараў, што даследавалі праблемы творчасці. Але ж гэта фактычна адно і тое ж: творчасць — развіццё — інавацыя. Без творчасці не будзе ніякага развіцця і ніякіх інавацый.